Document ID: 31993R2889

KOMISSION ASETUS (ETY) N:o 2889/93,
annettu 21 päivänä lokakuuta 1993,
tietyistä neuvoston asetuksen (ETY) N:o 2019/93 soveltamista koskevista yksityiskohtaisista säännöistä naudanlihantuottajien erityispalkkion ja emolehmäkarjan pidosta myönnettävän palkkion lisien osalta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamisso-pimuksen,
ottaa huomioon tiettyjä maataloustuotteita koskevista erityistoimenpiteistä Aigeianmeren pienten saarien hyväksi 19 päivänä heinäkuuta 1993 annetun neuvoston asetuksen (ETY) N:o 2019/93(1) ja erityisesti sen 6 artiklan 3 kohdan,
ottaa huomioon yhteisessä maatalouspolitiikassa sovellettavista laskentayksiköstä ja muuntokursseista 28 päivänä joulukuuta 1992 annetun neuvoston asetuksen (ETY) N:o 3813/92(2) ja erityisesti sen 6 artiklan,
sekä katsoo, että
asetuksessa (ETY) N:o 2019/93 säädetään erityistoi-menpiteistä Aigeianmeren pienten saarten karjankasvatus-alan tukemiseksi; näihin kuuluvat lisätuet naudanliha-alalla sonneista myönnettävän erityispalkkion ja palkkion emolehmien pidon osalta, sellaisina kuin niistä säädetään naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68(3), sellaisena kuin se on viimeksi muutettuna asetuksella (ETY) N:o 125/93(4), 4 b ja 4 d artiklassa; olisi säädettävä näiden lisien myöntämisestä mainittuihin palkkiojärjestelmiin sovellettavien säännösten mukaisesti,
komission asetuksessa (ETY) N:o 3886/92(5), sellaisena kuin se on viimeksi muutettuna asetuksella (ETY) N:o 1909/93(6), vahvistetaan 1 päivä tammikuuta maatalouden muuntokurssin soveltamispäiväksi; erityistoimenpiteet tulivat voimaan 1 päivänä elokuuta 1993; tämän vuoksi olisi suotavaa säilyttää vuoden 1993 osalta jälkimmäinen päivämäärä näiden tukien muuntamiselle kansalliseksi valuutaksi,
jotkut tuottajat olivat tämän asetuksen säännösten sovel-tamisen alkaessa jättäneet palkkiohakemuksia; uuden hake- muksen esittäminen lisätukien saamiseksi saattaisi monimut-kaistaa näiden toimenpiteiden hallintoa; tämän vuoksi olisi myös nämä hakemukset hyväksyttävä lisätukihakemuksiksi,
asetuksessa (ETY) N:o 2019/93 vahvistettujen, näitä alueita koskevien tavoitteiden saavuttamiseksi ja erityistarpeiden huomioon ottamiseksi olisi toimivaltaisille viranomaisille annettava lupa säätää lisäsäännöksiä näiden tukien myön-tämiseksi,
olisi säädettävä soveltamista koskevien yksityiskohtaisten sääntöjen soveltamisesta Aigeianmeren pieniä saaria koske-van järjestelmän voimaantulosta eli 1 päivästä elokuuta 1993, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (ETY) N:o 2019/93 6 artiklan 1 kohdan ensimmäisessä luetelmakohdassa Aigeianmeren pienille saarille säädettyä sonnien lihotuksen erityispalkkion lisätukea myönnetään naudanlihan tuottajien erityispalkkiojär-jestelmää koskeviin hakemuksiin sovellettavien säännösten mukaisesti.
2 artikla
Asetuksen (ETY) N:o 2019/93 6 artiklan 1 kohdan toisessa luetelmakohdassa Aigeianmeren pienten saarten naudanlihan tuottajille säädetty emolehmien pidosta myönnettävän palkkion lisätuki myönnetään emolehmien pitämistä koskevaan palkkiojärjestelmään liittyviin hakemuksiin sovellettavien säännösten mukaisesti.
3 artikla
1 Vuonna 1993 ja poiketen siitä, mitä asetuksen (ETY) N:o 3886/92 53 artiklassa säädetään, 1 ja 2 artiklassa säädettyjen lisätukien määrä muunnetaan muuntaminen kansalliseksi valuutaksi soveltamalla 1 päivänä elokuuta 1993 voimassa olevaa maatalouden muuntokurssia.
2 Edellä 1 ja 2 artiklassa säädettyjä tukia maksetaan myös tuottajille, jotka ovat tämän asetuksen soveltamispäivään mennessä esittäneet erityispalkkiota ja/tai emolehmien pi- dosta myönnettävää palkkiota koskevia hakemuksia vuoden 1993 osalta, ja jotka täyttävät näiden palkkioiden saamiselle vahvistetut edellytykset.
4 artikla
1 Kreikan viranomaiset voivat tarvittaessa antaa lisäsäännöksiä 1 ja 2 artiklassa tarkoitettujen lisätukien myön-tämiseksi. Niiden on ilmoitettava siitä viipymättä komissiolle.
2 Kreikan viranomaisten on ilmoitettava vuosittain ko- missiolle viimeistään 31 päivänä maaliskuuta niiden eläinten määrä, joille on haettu ja joista on myönnetty lisätukia.
5 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä elokuuta 1993.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä lokakuuta 1993.

Labels: 18
5
6